‎UN SERIAL ANIME ORIGINAL NETFLIX
‎Ți-am zis că nu mă transfer la altă școală!
‎Eram în trecere și-am fost prins ‎din greșeală într-o bătaie de stradă.
‎Te rog să mă asculți!
‎N-are rost, mami!
‎Are un nou prieten, ‎pe care-l place foarte mult.
‎Chiulește de la orele suplimentare ‎ca să stea cu el.
‎Mannoko știe!
‎Un prieten?
‎Nu, eu…
‎Afurisita de Mannoko și gura ei mare!
‎Yoh Asakura.
‎Un elev chiulangiu ‎la fosta sa școală din Izumo.
‎Acum locuiește împreună cu logodnica lui.
‎Chiar nu e genul ‎cu care vreau să te împrietenești.
‎Tată!
‎L-am pus pe Tamurazaki ‎să-i verifice antecedentele.
‎Antecedentele? De ce ai face…
‎Prietenul ăsta al tău, Yoh Asakura…
‎Se pare că se trage ‎dintr-o familie de spiritiști.
‎Ai spus cumva „spiritiști”?
‎Cine se-aseamănă se-adună.
‎Dacă nu vrei să fii un prost și-un orb,
‎să nu te mai prind cu băiatul ăla!
‎Imediat ce ești externat, ‎te trimit la școală în America,
‎să studiezi adevărul.
‎O să moștenești Compania Oyamada,
‎corporația noastră internațională ‎de dezvoltare energetică.
‎EPISODUL 8 ‎PROGRES
‎La naiba! Așa face tata mereu.
‎America?
‎În fine, nu e de parcă ar exista ceva ‎ce vreau neapărat să fac.
‎Acum că mă gândesc mai bine,
‎poate că ce m-a atras la Yoh ‎au fost visurile și ambițiile sale.
‎Dar oricum, ce face Yoh?
‎Sunt de atâta vreme aici,
‎și n-a venit nici măcar o dată să mă vadă!
‎YOH ASAKURA
‎Yoh!
‎Păreți foarte serioși.
‎Credeam că după atâta vreme, ‎voi fi primit mai călduros.
‎Am pierdut meciul.
‎Faust e în runda următoare, ‎cu două victorii.
‎Îmi pare rău.
‎Dacă nu l-aș fi lăsat să mă prindă, ‎nu s-ar fi întâmplat…
‎Mie-mi spui?
‎Ți-am zis să stai locului,
‎dar tu ai fugit ca un idiot.
‎Și uite unde am ajuns!
‎Din cauza ta, visul meu s-a spulberat.
‎Rezistă, Yoh!
‎Ce e cu acuzațiile astea?
‎Pleacă!
‎Îți spun că nu mai sunt prietenul tău.
‎- Dar… ‎- Ieși!
‎Părinții mei tocmai mi-au interzis ‎să te mai văd.
‎Și cu toate astea,
‎pentru că erai prietenul meu,
‎nu aveam nicio intenție ‎să plec în America!
‎Ce prost sunt!
‎Sigur n-a fost ușor ‎să-i spui ceva așa de crud.
‎Sunt impresionată.
‎Stăpâne Yoh, ești sigur că asta vrei?
‎Da.
‎E numai vina mea că Manta a fost rănit.
‎Nu pot permite să fie iar prins la mijloc.
‎Mai ales acum, ‎că știu ce adversar mă așteaptă.
‎Tu ești adversarul meu?
‎Exact! De aceea, vreau să-ți arăt
‎strălucirea uluitoare ‎a Sufletului meu Întrupat!
‎E imposibil să-l înving pe Ren ‎în starea de acum.
‎N-aș vrea să-mi pun din nou ‎prietenul în pericol.
‎Stăpâne Yoh…
‎E foarte înduioșător ce spui, ‎dar care e planul tău?
‎Mă voi întoarce în Izumo.
‎Mă duc să mă antrenez ‎și să devin mai puternic.
‎Și într-o zi, ‎o să-mi cer scuze de la Manta.
‎Manta de ce poate să se ducă în America? ‎Nu e corect!
‎Sunt ușurată că ai acceptat să te duci.
‎Faptul că erai prieten ‎cu un spiritist era pur și simplu…
‎Pur și simplu cum?
‎Ție-ți pasă doar de aparențe, mamă.
‎„Studiază!”
‎Și tata e la fel.
‎Până acum, nu m-am distrat ‎și n-am avut parte de amintiri plăcute.
‎Ce e cu tine?
‎Cui îi pasă ce e el?
‎Nimic n-o să schimbe faptul
‎că m-a făcut fericit ‎pentru prima dată în viață!
‎Manta!
‎Trebuie să aflu mai multe despre Yoh.
‎De aceea,
‎o să mă duc să-l văd.
‎Am lăsat portofelul în valiză!
‎Ce? Tu ești, Manta?
‎Și acum dau peste Ryu „Sabie de lemn”, ‎dintre toți oamenii?
‎Îi crește o mică freză pompadour ‎din freza mare?
‎Te duci în America? Vrei să înveți să faci sushi?
‎M-am gândit să-mi încerc și eu norocul ‎la ceva mare.
‎O să devin un mare bucătar
‎și apoi o să mă întorc la Anna.
‎Abia aștept!
‎Dar cum rămâne cu prietenii tăi, Ryu?
‎Și-au găsit cu toții slujbe.
‎Eu le-am zis: ‎„Să prețuiți locul de care aparțineți!”
‎„Locul de care aparțineți.”
‎Te invidiez, Ryu.
‎Nu ești ca mine. Tu ai prieteni și vise.
‎Am auzit că Yoh s-a dus acasă, în Izumo.
‎Nu știu ce s-a întâmplat între voi,
‎dar eu sunt mereu un prieten ‎al celor care nu au unde să se ducă.
‎Ești sigur că vrei să-ți pierzi ‎zborul spre America de dragul meu?
‎Sigur. Locanta aia cu sushi ‎nu pleacă nicăieri.
‎Să mergem! Doar noi doi, ‎în excursie spre Izumo!
‎Credeam că vii acasă doar în vizită,
‎dar acum zici că vrei să te antrenezi ‎și să-ți sporești Mana.
‎Pari să fii mai pus pe treabă.
‎Da. Acum am un motiv ‎să-mi doresc victoria.
‎Mana e o modalitate
‎de a cuantifica sensibilitatea inerentă ‎la spirite a șamanilor.
‎Întocmai ca simțurile omenești: ‎văzul, auzul și așa mai departe,
‎nu poate fi sporită, oricât ai încerca.
‎Totuși,
‎abilitățile cu care te-ai născut ‎pot fi resetate
‎dacă mori și o iei de la capăt.
‎Bun.
‎Ce?
‎Trebuie să mori.
‎În Peștera Yomi, spre care ne îndreptăm.
‎Stai o clipă, bunicule!
‎Cum adică „să mor”?
‎Yomi e tărâmul celor morți.
‎E un loc de antrenament pentru șamani.
‎Vei petrece acolo ‎cel puțin șapte zile și șapte nopți,
‎căutând singur ieșirea.
‎Șapte zile și șapte nopți?
‎Într-un întuneric de nepătruns.
‎Până la urmă, ‎simțurile tale omenești se vor atrofia.
‎Nu-ți va mai rămâne ‎decât simțul spiritelor.
‎Și, atunci,
‎nu vei mai dispune decât de propriul ‎suflet, neprotejat de corp.
‎Încă vrei să te aventurezi în peșteră,
‎Yoh?
‎Da.
‎Deja m-am hotărât că o să devin…
‎Regele Șaman.
‎Ne vedem mai târziu!
‎Cred că e cazul ‎să rostesc niște rugăciuni.
‎Spre deosebire de tine și de Yoh, ‎eu nu vreau să fac nimic anume.
‎De aceea am fugit spre Yoh, ‎care voia doar o viață ușoară.
‎E firesc să mă urască.
‎Nu cred că Yoh a vorbit serios
‎când a spus ce-a spus.
‎Te-am târât după mine până aici,
‎dar nu cred că prietenia mea cu Yoh ‎va mai fi la fel, deși am venit în Izumo.
‎Dar chiar ești nătărău!
‎Ce?
‎INFORMAȚII TURISTICE
‎Te-ai dus la Yoh
‎fiindcă voiai să faci ceva.
‎Cu alte cuvinte, ‎alături de Yoh era locul tău preferat.
‎Locul preferat?
‎Nu trebuie să te justifici ‎că-ți place ceva.
‎Fii unde vrei să fii și gata!
‎Ryu…
‎Scopul acestei călătorii ‎e să găsim acel loc.
‎Sincer, eu sunt entuziasmat.
‎Poate o să am ocazia
‎să mă antrenez puțin ca șaman, ‎acasă la familia lui Yoh.
‎Și cu sushi cum rămâne?
‎Bucătar de sushi, șaman,
‎nu contează ce e, ‎câtă vreme mă face să par tare!
‎Fiindcă tipii tari cuceresc toate fetele.
‎Îți invidiez simplitatea, Ryu.
‎MUNTELE SANBE, IZUMO
‎SALA DE ANTRENAMENT ASAKURA
‎A venit tocmai până acasă,
‎dar s-a dus în Peștera Yomi, ce cumplit!
‎Mă întreb dacă domnul Yoh e în regulă.
‎E în regulă acum…
‎Dar…
‎De departe, din Est, ‎vin unul mic și unul deșirat,
‎care îi vor aduce năpasta lui Yoh?
‎Ce e asta?
‎„Ca slujitoare a familiei Asakura,
‎domnul Yoh e foarte prețios pentru mine ‎și trebuie să-l protejez.”
‎Tamao,
‎vrei să lași caietul ăla ‎și să-mi vorbești cum se cuvine?
‎Știu că ești foarte timidă,
‎dar mi-e greu să citesc cu ochii.
‎Ce înseamnă că „îi vor aduce năpasta”?
‎În fine,
‎tu încă ești o prezicătoare novice, poate nu trebuie să-i dau atâta atenție.
‎Iar îmi vorbește ‎de parcă aș fi o începătoare.
‎Deja mă antrenez de șapte ani!
‎Tamao!
‎Chiar te mulțumești cu atât?
‎Micuțul și deșiratul vor aduce ‎fără îndoială o năpastă.
‎Nu se poate!
‎Pentru mine, domnul Yoh înseamnă…
‎- Dacă-i așa… ‎- Dacă-i așa…
‎Trebuie să-ți dai seama…
‎Trebuie să faci ceva, nu?
‎Ponchi! Conchi!
‎Voi lupta!
‎E de rău!
‎Nu simt că sunt viu.
‎BARIERA YONAGOHIGASHI
‎Am ajuns în sfârșit!
‎Acum trebuie să ne dăm seama ‎cum vom găsi casa lui Yoh.
‎Nu e nevoie!
‎Nu vă las să întrerupeți ‎antrenamentul dlui Yoh!
‎Ce? Ce vrei să spui?
‎Suntem Ponchi și Conchi!
‎Spiritele Aliate ale lui Tamao!
‎Ryu!
‎Suntem spirite mărețe ‎care o protejează pe Tamao.
‎Voi doi aduceți doar necazuri.
‎Asta ne-a spus soarta.
‎Ce rușine îmi e!
‎Cine naiba ești?
‎Sunt o apropiată a familiei Asakura.
‎Am lucrat pentru ei de când aveam patru ani.
‎Știu totul despre domnul Yoh.
‎Sunt o lașă care se pierde cu firea la cel mai mic obstacol,
‎dar el m-a încurajat mereu.
‎Așa că aș face orice pentru el.
‎Fiindcă îl iubesc.
‎Dar Yoh e…
‎Dacă te referi la domnișoara Anna, ‎știu ce spui.
‎E o șamană excepțională.
‎Și, spre deosebire de mine, e frumoasă.
‎Dar nu-mi pasă!
‎Chiar dacă el nu-mi împărtășește iubirea…
‎știu că nimeni nu se gândește la dl Yoh ‎mai mult decât mine.
‎Suflet Întrupat! Cupidon Kokkuri!
‎Îți țintesc inima.
‎Acum vreți să vă întoarceți ‎de unde ați venit?
‎Sau nu vreți?
‎Eu nu plec nicăieri!
‎Acum că știu că Yoh e pe aproape, ‎sunt și mai hotărât să-l văd.
‎Chiar așa?
‎Atunci o să te împușc, ‎de dragul domnului Yoh.
‎Tamao, oprește-te!
‎Zău așa…
‎M-a rugat să stau cu ochii pe Manta, ‎așa că l-am urmat aici.
‎Și peste ce dau?
‎Domnișoară Anna!
‎Și Amidamaru!
‎Ești impresionantă, dră Anna!
‎Poți să întrebi spiritele ‎și să afli instant lucruri de departe.
‎Gata cu farsele voastre, jivinelor!
‎Și cu hărțuirea sexuală!
‎Totul a fost o minciună?
‎Voiam doar să ne distrăm și noi puțin.
‎Aveam și noi chef să ieșim pe-afară.
‎Fir-ați voi…
‎Eu chiar sunt încă novice!
‎- Tamao. ‎- Da, domnișoară Anna?
‎- Te-ai descurcat bine. ‎- Ce?
‎Îți mulțumesc
‎că ți-ai depășit lașitatea firească ‎pentru a face asta.
‎Domnișoară Anna!
‎Dar eu…
‎Nu-ți face griji!
‎Eu sunt logodnica lui Yoh, ‎iar tu, doar o admiratoare.
‎Ce răutăcioasă a fost!
‎Ești foarte rea, Anna.
‎Bun. Să mergem să-l întâmpinăm pe Yoh!
‎Petrece șapte zile și șapte nopți ‎în peșteră, fără mâncare și apă?
‎Nu e puțin cam mult?
‎De aceea e un antrenament care dă roade.
‎Nu-ți faci griji pentru Yoh?
‎Credeam că-ți pasă de el!
‎Yoh a intrat de bunăvoie în Peștera Yomi.
‎Nimeni nu poate interveni.
‎Tot ce putem să facem
‎e să avem încredere în Yoh ‎și să-l așteptăm.
‎După un antrenament așa de sever,
‎e posibil ca stăpânul Yoh ‎să nu mai fie aceeași persoană
‎ca înainte.
‎Indiferent cât de mult s-ar schimba,
‎mereu voi fi prietenul lui Yoh.
‎Vine!
‎E la doar zece metri distanță!
‎Salut! Nu ne-am văzut de mult.
‎De ce ești așa de relaxat?
‎Atenție, toată lumea!
‎Poftă bună și simțiți-vă ca acasă!
‎- Bine! ‎- Bine!
‎La început, întunericul era de nepătruns.
‎Mi-au venit tot soiul de gânduri în cap.
‎Cu cât mă gândeam mai mult, ‎cu atât era mai rău.
‎Dar apoi am încetat să mă mai gândesc.
‎Mi-am dat seama că tot ce pot face ‎e să merg înainte.
‎Că lucrurile se vor rezolva cândva, cumva.
‎Așa ai fost mereu.
‎Bănuiesc că nu e rău, ‎ținând cont cum ești tu.
‎Chiar sunt uluit, să știi.
‎Nu mă așteptam să ai o casă așa de mare.
‎Se pare că în trecut, ‎locuiau o mulțime de oameni aici.
‎Nu-i așa, Tamao?
‎Da!
‎În vremurile de demult, oamenii se bizuiau pe puterile șamanilor.
‎În epoca sa de glorie,
‎casa asta găzduia 171 de persoane, inclusiv discipoli ca mine.
‎Dar acum singurii care locuiesc aici sunt dl Yohmei și dna Keiko.
‎Apropo de asta, ‎nu i-am văzut pe mama și pe bunicul.
‎A, da! Domnul Yohmei ‎are o întâlnire cu un politician.
‎Iar doamna Keiko e în excursie în China, ‎cu asociația de femei din oraș.
‎Familiei tale nu-i pasă de tine?
‎Tocmai ți-ai riscat viața ‎să te antrenezi, Yoh.
‎În casa mea, de obicei, ‎toată lumea face ce vrea.
‎Bine, dar asta e prea de tot!
‎Anna mi-a spus ce s-a întâmplat.
‎Scuze. Ți-am creat probleme, așa-i?
‎Am apărut așa, din senin.
‎Dimpotrivă.
‎Voiam să-ți mulțumesc.
‎E vina mea
‎că ai ajuns într-o situație așa de urâtă.
‎Și tot ai spus că ești prietenul meu.
‎Yoh!
‎Mulțumește-i când îți vei fi terminat ‎cu bine antrenamentul.
‎Bunicule!
‎Vrei să spui
‎că el este capul familiei Asakura?
‎Se pare că Yoh îți este îndatorat.
‎Da…
‎Aceea e Harusame?
‎Am rugat-o pe Anna să o aducă.
‎Voiam să-ți văd Spiritul Aliat.
‎Nu poți considera
‎că antrenamentul s-a încheiat, ‎până nu vezi rezultatele.
‎Acum,
‎ia-o pe Harusame!
‎Ce sunt chestiile alea ciudate?
‎Shikigami, vraja unui Onmyoji.
‎Sufletul Întrupat al lui Yohmei.
‎E amuzant.
‎Înainte, Shikigami pe care-i invoca ‎erau de temut.
‎Dar acum simt ‎că-i pot înfrunta cu ușurință.
‎Atunci să vedem cum te descurci ‎în fața atacului Onmyoji stil Asakura.
‎Hyaku Shikigami!
‎Yoh!
‎Se pare că Peștera Yomi
‎te-a înzestrat cu și mai multă Mană ‎decât îmi imaginam.
‎Ce?
‎Amidamaru al meu ‎a luat altă formă decât de obicei.
‎Mana puternică îți dă și mai multă forță.
‎Ți-ai dus Sufletul Întrupat ‎în următorul stadiu al evoluției.
‎- Stăpâne Yoh! ‎- Ce e?
‎Ce înseamnă „evoluție”?
‎Amidamaru a vorbit!
‎Deși e în starea Suflet Întrupat?
‎Progresul unui Suflet Întrupat ‎nu are limite.
‎Spiritul samuraiului
‎s-a materializat ‎pe un tărâm mai înalt al existenței.
‎Iar asta e dovada.
‎Bravo, Yoh!
‎Eu și cei din familie te susținem
‎în Lupta Șamanilor.
‎Bine!
‎O să dau tot ce pot!
‎Jun!
‎Am ieșit de la duș.
‎Dă-mi laptele și un prosop!
‎Momentan, domnișoara Jun ‎e în vizită la voi acasă, în China.
‎A, da.
‎Familia Tao…
‎O familie care încă trăiește ‎pentru a se răzbuna
‎din pricina unei ranchiune ‎de 1.800 de ani.
‎Din ce familie de tot râsul mă trag!
‎Eu, Bason, atât în viață, ‎cât și în moarte,
‎rămân un slujitor fidel al familiei Tao.
‎Renașterea familiei Tao
‎depinde numai de puterea Regelui Șaman.
‎Îți cer cu umilință să înțelegi asta.
‎Dar văd că ai curaj, nu glumă!
‎Nu pe tine te-a făcut arșice ‎samuraiul ăla?
‎Dacă-mi permiți cutezanța, eu mi-am făcut renumele acum 1.800 de ani,
‎năvălind pe câmpul de luptă pe spinarea armăsarului meu Kokutoh
‎și băgând frica în inamici cu sabia mea fără pereche.
‎Și vrei să spui că de vină e faptul ‎că acum nu ai cal?
‎Mă tachinezi, stăpâne.
‎Dar nu de aceea
‎te-ai arătat generos și ai obținut calul șaman, pe Hakuoh,
‎pentru a fi intermediar al spiritului lui Kokutoh?
‎Disprețuiesc familia Tao.
‎Îndată ce-și vor obține răzbunarea,
‎vor găsi un alt motiv de ură.
‎Așa că am de gând ‎să rup acest lanț al urii
‎cu mâinile mele!
‎Și nu-mi pasă
‎dacă asta înseamnă sfârșitul familiei Tao!
‎Voi deveni Regele Șaman
‎și voi distruge ‎toate constrângerile acestei lumi!
‎Subtitrarea: Dorina Ivan